Page:Peter Pickup and Tammie Treddles, or, The new patent thief catcher (2).pdf/4

 4.

physic bottles, or in fact onything that cam' in his way. He was gayen lucky tac finin things afore they were lost, that is to say, just when they were gaun to be lost, an, indeed, onything that he, in the warm- ness o' his heart, picket up in this way as he was gaun his roun's, he put safe by, so that them that lost it micht get it again if they could fin't,-aye, if they could fin't! bit I never yet heard tell o' ony body that was sae fortunate, for Peter could get quat o' his spulzie vera quick to folk that was just as fond o' fin'in' things afore they were lost as he was. He carried a lucky bag too, whilk contained a wheen writ- ten tickets, three pairts o' them blanks and the ither pairt o'them prizes. Peter could neither read nor write, so he had to get a frien' to make the tickets for him. Wecl, ye see, a'e day when he was gaun his roons, a wife brocht him a lot o'rags an' bargant for a draw in the lucky pock. Divin' in her haun, she drew out a ticket an haun'd it to Peter to tell her what she had drawn, for she coudna read. Peter took it frae her, sayin, at the same time, "weel, what hae ye gotten?" “O I dinna ken," quo' the wife, "what dae ye ca't ?" "O' I ken fine what it is, its a egg cup," and he rummaged for ane among the dishes in the cart. "A egg cup," says the wife, “I'll no hae that. "O vera weel," says Peter, " back yer chance wi' a penny an try't again "; and while the wife an him were taukin, wee Tammie Tutup cam forret, and he says ta Peter, “let me see the ticket," and efter